ai4bharat/Pralekha huggingface dataset:
विद्युत मंत्रालय
पावर ग्रिड ने असम में न्यू मरियानी सब-स्टेशन को अपग्रेड किया
दिल्ली: पावर ग्रिड कॉर्पोरेशन ऑफ इंडिया लिमिटेड , विद्युत मंत्रालय के अंतर्गत आने वाला एक महारत्न सीपीएसई, ने असम के न्यू मरियानी सब-स्टेशन को 220 किलोवोल्ट  स्विचिंग स्टेशन से 400/220 केवी सब-स्टेशन में 2x500 मेगावोल्ट एम्पीयर  ट्रांसफॉर्मेशन क्षमता, 2x125 मेगा वोल्ट एम्पीयर पावर कॉम्पन्सेशन के साथ-साथ पूर्वोत्तर क्षेत्र सुदृढ़ीकरण योजना  परियोजना के अंतर्गत अन्य संबद्ध खण्डों में अपग्रेड किया है।
मार्च 2013 में, 20 एमवीएआर री-ऐक्टिवपावर कॉम्पन्सेशन क्षमता के साथ जोरहाट जिले में न्यू मरियानी सब-स्टेशन की शुरूआत की गई थी। इस उन्नतीकरण के साथ ही, 400 केवी मीसा सब-स्टेशन, 400 केवी न्यू मरियानी सब-स्टेशन और 400 केवी कोहिमा सब-स्टेशन के बीच 400 केवी वोल्टेज स्तर की कनेक्टिविटी स्थापित हो चुकी है।यह अब ऊपरी असम का पहला 400 केवी सब-स्टेशन बन चुका है, जो ऊपरी असम, नगालैंड, मणिपुर और संपूर्ण पूर्वोत्तर क्षेत्र में विद्युत आपूर्ति के लिए एक प्रमुख स्टेशन के रूप में काम करेगा।इस क्षमता में वृद्धि होने से दक्षता और मजबूती में बढ़ोत्तरी होगी, जिससे अच्छी बिजली की आपूर्ति होगी।
इस परियोजना को कोविड-19 महामारी, जटिल मिट्टी और मौसम की परिस्थिति होने के बावजूद समय पर चालू कर लिया गया है। मीसा-न्यू मरियानी लाइन को 220 केवी से 400 केवी स्तर तक अपग्रेड करने के लिए खंडों और अतिरिक्त 400 केवी डी/सी लाइन सेक्शन का अब वाणिज्यिक संचालन किया जा रहा है। इस परियोजना की शुरूआत भारत की स्वतंत्रता के 75 वर्ष पूरा होने के अवसर पर "आजादी का अमृत महोत्सव" के भाग के रूप में की गई है।
इस समय पावरग्रिड के पास 264 सब-स्टेशन और 172,104 सीकेएम और 464,292 एमवीए ट्रांसफॉर्मेशन क्षमता है। नवीनतम तकनीकी उपकरणों और तकनीकों को अपनाने, स्वचालन और डिजिटल समाधानों का बेहतर उपयोग करने के कारण, पावरग्रिड अपनी औसत ट्रांसमिशन प्रणाली उपलब्धता को >99% बनाए रखने में सक्षम है।
रक्षा मंत्रालय
स्वदेशी बूस्टर से युक्त ब्रह्मोस मिसाइल का सफल परीक्षण
स्वदेशी बूस्टर और एयरफ्रेम सेक्शन के साथ ही कई अन्य ‘मेड इन इंडिया’ उप प्रणालियों से युक्त सतह से सतह तक मार करने वाली सुपरसोनिक क्रूज मिसाइल ब्रह्मोस का ओडिशा में आईटीआर, बालासोर से आज 30 सितंबर, 2020 को पूर्वाह्न 10.30 बजे निर्धारित रेंज के लिए सफलतापूर्वक परीक्षण किया गया। यह स्वदेशीकरण के विस्तार की दिशा में एक अन्य महत्वपूर्ण कदम है।
ब्रह्मोस लैंड-अटैक क्रूज मिसाइल  की अधिकतम गति मैक 2.8 रही थी।
रक्षा मंत्री राजनाथ सिंह ने इस शानदार मिशन के लिए डीआरडीओ के सभी कर्मचारियों और टीम ब्रह्मोस को बधाई दी। डीडी आरएंडडी सचिव और डीआरडीओ चेयरमैन डॉ. जी सतीश रेड्डी ने इस उपलब्धि के लिए वैज्ञानिक समुदाय और उद्योग को शुभकामनाएं दीं।
आज के सफल लॉन्च से आत्म निर्भर भारत के संकल्प को साकार करते हुए शक्तिशाली ब्रह्मोस वीपन सिस्टम के लिए स्वदेशी बूस्टर और अन्य स्वदेशी कम्पोनेंट्स के श्रृंखलाबद्ध उत्पादन का मार्ग प्रशस्त हुआ है।
स्वास्थ्य एवं परिवार कल्याण मंत्रालय
भारत 75 लाख से अधिक रोगियों के स्वस्थ होने के साथ वैश्विक रैंकिंग में शीर्ष पर बना हुआ है
पिछले 2 महीनों में सक्रिय मामलों के प्रतिशत में 3 गुना से अधिक की कमी देखी गई
भारत ने कोविड-19 के नमूनों की जांच में कुल 11 करोड़ का आंकड़ा पार किया
 को पार कर गया।
देश में पिछले 24 घंटे के दौरान कोरोना वायरस महामारी से 53,285 लोग स्वस्थ हुए हैं।
सक्रिय मामलों में भी लगातार कमी दर्ज की जा रही है। वर्तमान में देश में कोविड-19 के सक्रिय मरीजों की संख्या 5,61,908 है।
देश में कोविड-19 के स्रकिय मामले कुल पॉजिटिव मामलों के सिर्फ 6.83 प्रतिशत ही हैं।
सिर्फ दो महीने की अवधि के दौरान, सक्रिय मामलों के प्रतिशत में 3 गुना से अधिक की कमी देखी गई है। 3 सितंबर को सक्रिय मामलों का प्रतिशत 21.16 था।
भारत ने जनवरी 2020 से कोविड-19 के संचयी परीक्षणों की संख्या में तेजी से वृद्धि दर्ज की है। इस विस्तारित परीक्षण से शीघ्र पहचान और फिर उचित उपचार करने में मदद मिलता है। इसके बाद कुल परीक्षणों की संख्या आज 11 करोड़  का आंकड़ा पार कर गया है।
देश की परीक्षण क्षमता 2037 प्रयोगशालाओं के साथ तेजी से आगे बढ़ रहा है और केंद्र तथा राज्य / केंद्रशासित प्रदेश की सरकारों के सहयोगात्मक प्रयासों से और भी कई गुना अधिक होने जा रहा है।
स्वस्थ होने वालों की उच्च संख्या राष्ट्रीय स्तर पर स्वस्थ होने की दर में निरंतर वृद्धि के रूप में परिलक्षित हुई है, जो वर्तमान में 91.68 प्रतिशत है।
पिछले 24 घंटे के दौरान 78 प्रतिशत स्वस्थ होने वाले सिर्फ 10 राज्यों / केंद्रशासित प्रदेशों से हैं। केरल और कर्नाटक में सबसे ज्यादा 8000-8000 से ज्यादा मरीज एक दिन में स्वस्थ हुए हैं, जबकि इसके बाद दिल्ली तथा पश्चिम बंगाल में 4000-4000 से अधिक मरीज स्वस्थ हुए हैं।
देश में पिछले 24 घंटे के दौरान 45,321 नए मरीजों में संक्रमण की पुष्टि हुई है। इनमें से 80 प्रतिशत मामले सिर्फ 10 राज्य / केंद्रशासित प्रदेश में ही सामने आए हैं। केरल में एक दिन में सबसे अधिक 7,025 मरीजों में संक्रमण की पुष्टि हुई, जबकि उसके बाद दिल्ली और महाराष्ट्र में 5000-5000 से अधिक नए मामले सामने आए।
पिछले 24 घंटे के दौरान 496 मरीजों की मौत हुई है।
पिछले 24 घंटे के दौरान हुई मौत में से 82 प्रतिशत मामले सिर्फ 10 राज्य / केंद्रशासित प्रदेश से संबद्ध हैं।
113 मरीजों यानि 22 प्रतिशत की मौत के साथ महाराष्ट्र में सबसे अधिक एक दिन में मौत दर्ज किया गया वहीं पश्चिम बंगाल में 59 मरीजों की मौत हुई है।
वित्त मंत्रालय
विनिमय दर अधिसूचना संख्या 10/2022- सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए, केन्द्रीय अप्रत्यक्ष कर एवं सीमा शुल्क बोर्ड की अधिसूचना संख्या 08/2022– सीमा शुल्क  दिनांक 3 फरवरी, 2022 का अधिक्रमण करते हुए, ऐसे अधिक्रमण से पूर्व की गई अथवा किए जाने से हटाई गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा की विनिमय दर 18 फरवरी, 2022 से वह प्रभावी दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:-
अनुसूची-I
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
55.20
|
|
52.90
|
|
2.
|
|
बहरीन दिनार
|
|
205.85
|
|
193.30
|
|
3.
|
|
कैनेडियन डॉलर
|
|
60.20
|
|
58.10
|
|
4.
|
|
चाइनीज युआन
|
|
12.05
|
|
11.70
|
|
5.
|
|
डेनिश क्रोनर
|
|
11.65
|
|
11.25
|
|
6.
|
|
यूरो
|
|
86.90
|
|
83.80
|
|
7.
|
|
हांगकांग डॉलर
|
|
9.80
|
|
9.45
|
|
8.
|
|
कुवैती दीनार
|
|
256.85
|
|
240.60
|
|
9.
|
|
न्यूज़ीलैंड डॉलर
|
|
51.55
|
|
49.25
|
|
10.
|
|
नार्वेजियन क्रोनर
|
|
8.60
|
|
8.30
|
|
11.
|
|
पौंड स्टर्लिंग
|
|
103.85
|
|
100.35
|
|
12.
|
|
कतरी रियाल
|
|
21.25
|
|
19.95
|
|
13.
|
|
सउदी अरब रियाल
|
|
20.70
|
|
19.40
|
|
14.
|
|
सिंगापुर डॉलर
|
|
56.90
|
|
55.00
|
|
15.
|
|
दक्षिण अफ्रीकी रैंड
|
|
5.15
|
|
4.85
|
|
16.
|
|
स्वीडिश क्रोनर
|
|
8.20
|
|
7.90
|
|
17.
|
|
स्विस फ्रैंक
|
|
83.15
|
|
79.95
|
|
18.
|
|
तुर्की लीरा
|
|
5.70
|
|
5.35
|
|
19.
|
|
यूएई दिरहम
|
|
21.15
|
|
19.85
|
|
20.
|
|
अमेरिकी डॉलर
|
|
76.05
|
|
74.35
अनुसूची-II
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रति 100 इकाइयों की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
66.45
|
|
64.05
|
|
2.
|
|
कोरियाई वॉन
|
|
6.50
|
|
6.10
आयुष
जम्मू-कश्मीर में कल 21 आयुष और स्वास्थ्य देखभाल केंद्रों का उद्घाटन होगा
राष्ट्रीय आयुष मिशन के अंतर्गत औषधीय पौधों के लिए पोस्ट हार्वेस्ट प्रबंधन केंद्र का शुभारंभ होगा
केंद्रीय आयुष मंत्री श्री श्रीपद येसो नाईक और प्रधानमंत्री कार्यालय में राज्यमंत्री डॉ. जितेंद्र सिंह भद्रवाह में औषधीय पौधों की खेती के लिए पोस्ट हार्वेस्ट मैनेजमेंट सेंटर के साथ-साथ आयुष स्वास्थ्य एवं देखभाल केंद्र का कल जम्मू कश्मीर में शुभारंभ करेंगे। कार्यक्रम का आयोजन डिजिटल माध्यम से किया जाएगा। आयुष मंत्रालय के सचिव वैद्य राजेश कोटेचा भी इस कार्यक्रम में हिस्सा लेंगे।
इस वर्ष जम्मू कश्मीर में 194 आयुष स्वास्थ्य एवं देखभाल केंद्रों को स्थापित करने का काम जारी है और इसके लिए आयुष मंत्रालय ने 12.81 करोड़ रुपए की केंद्रीय निधि उपलब्ध कराई है। केंद्र शासित प्रदेश जम्मू और कश्मीर में अगले 3 वर्षों में 319 आयुष स्वास्थ्य एवं देखभाल केंद्र स्थापित करने का लक्ष्य रखा गया है।इनमें से 21 आयुष स्वास्थ्य एवं देखभाल केंद्रों की शुरुआत 25 सितंबर 2020 को आयुष मंत्रालय द्वारा की जा रही है।
भद्रवाह में पोस्ट हार्वेस्ट मैनेजमेंट सेंटर की स्थापना
औषधि से जुड़े वानस्पतिक प्रजाति के पौधों की खेती के लिए जम्मू-कश्मीर में व्यापक क्षमता है जिसकी न सिर्फ घरेलू बाजारों में बल्कि वैश्विक बाजारों में भी अच्छी मांग है। जम्मू कश्मीर के लोग पारंपरिक तौर पर औषधीय पौधों की खेती और उसका व्यापार करते रहे हैं।राज्य के लोगों की पोस्ट हार्वेस्ट मैनेजमेंट सुविधा की मांग लंबे समय से लंबित थी। पोस्ट हार्वेस्ट मैनेजमेंट सेंटर शुरू होने से किसानों को चिकित्सकीय पौधों की खेती करने के लिए प्रोत्साहन मिलेगा और प्रसंस्करण की सुविधा प्राप्त होगी जिससे किसानों की आय में बढ़ोत्तरी होगी।
पीएचएम में सुखाने,छंटाई करने, प्रसंस्करण करने और प्रमाणन तथा पैकेजिंग के साथ-साथ वैज्ञानिक विधि से हर्बल कच्चे माल के संग्रहण की सुविधा होगी। इससे उत्पाद का गुण संवर्धन होगा और किसानों को बेहतर कीमतें मिलेंगी।
पोस्ट हार्वेस्ट मैनेजमेंट सेंटर को कृषि विश्वविद्यालय के अंतर्गत आने वाले स्थानीय कृषि शोध केंद्रों से जोड़े जाने की संभावना है जिससे खेती के साथ-साथ पोस्ट हार्वेस्ट मैनेजमेंट और विपणन के बारे में किसानों का मार्गदर्शन हो। साथ ही साथ ही ई-मार्केट मंच पर भी किसानों को मदद मिले।
आयुष स्वास्थ्य एवं देखभाल केंद्र
आयुष मंत्रालय के अंतर्गत देशभर में 12,500 स्वास्थ्य एवं देखभाल केंद्र चरणबद्ध ढंग से शुरू किए जाने को अनिवार्य किया गया है। इसके लिए 5 वर्षों यानि 2023-24 तक का लक्ष्य निर्धारित किया गया है। इसके लिए पहले से चल रही आयुष डिस्पेंसरियों और उप-स्वास्थ्य केंद्रों का भी इस्तेमाल किया जाएगा और कुल 3399.35 करोड रुपए की लागत आएगी।
इसके पीछे समग्र स्वास्थ्य सुविधा का विकल्प देश के नागरिकों को उपलब्ध कराना है और लक्ष्य बीमारियों का बोझ कम करना तथा बीमारियों पर आने वाले खर्चों में कमी लाना है। आयुष के माध्यम से लोगों में स्वतः देखभाल के विचार को मूर्त रूप देना है ताकि बेहतर जीवनशैली, बेहतर खानपान, योग क्रियाओं और औषधीय पौधों की मदद से अनेक बीमारियों से बचाव हो सके। अनुभव और प्रमाण पर आधारित बीमारियों के प्रबंधन को भी इस कार्यक्रम का हिस्सा बनाया गया है।
इस कार्यक्रम का शुभारंभ प्रधानमंत्री द्वारा 30 अगस्त 2019 को हरियाणा में 10 आयुष स्वास्थ्य देखभाल केंद्रों के शुभारंभ के साथ किया गया था।
जल संसाधन, नदी विकास एवं गंगा संरक्षण मंत्रालय
स्थायी जल प्रबंधन के बारे में दो दिन का प्रथम अंतर्राष्ट्रीय सम्मेलन मोहाली में शुरू
(हिमाचल प्रदेश के राज्यपाल श्री आचार्य देवव्रत ने कहा है कि जल जीवन का स्रोत है और मानव को प्रकृति का उपहार है। उन्होंने कहा कि पानी की बचत करने और उसे संरक्षित करने के प्रयास सामूहिक रूप से, सभी स्तरों पर, एकीकृत और स्थिर ढ़ंग से किये जाने चाहिए।
श्री आचार्य देवव्रत मोहाली में इंडियन स्कूल ऑफ बिजनेस में ‘स्थायी जल प्रबंधन’ के बारे में प्रथम अंतर्राष्ट्रीय सम्मेलन का उद्घाटन कर रहे थे। इसका आयोजन केंद्रीय जल संसाधन, नदी विकास और गंगा संरक्षण मंत्रालय की राष्ट्रीय जल विज्ञान परियोजना के तत्वावधान में भाखड़ा ब्यास प्रंबधन बोर्ड  द्वारा किया गया। उन्होंने कहा कि पानी की प्रत्येक बूंद से अधिक फसल उगाने के लिए उसका किफायती इस्तेमाल करने और प्राकृतिक खेती अपनाने की आवश्यकता है। उन्होने कहा कि भूमिगत जल के पुनर्भरण के लिए मिट्टी के मित्र केंचुओं का इस्तेमाल किया जाना चाहिए।
उन्होंने इस अवसर पर एक प्रदर्शनी का भी उद्घाटन किया, जिसमें 20 कंपनियों ने स्थायी जल संसाधन प्रबंधन के क्षेत्र में अपनी गतिविधियां दर्शाने के लिए अपने स्टाल लगाए हैं। इस अवसर पर बीबीएमबी के बारे में एक लघु फिल्म ‘भाखड़ा ब्यास नेशन्स प्राइड’ की सीडी भी जारी की गयी।
भारत सरकार के जल संसाधन, नदी विकास और गंगा संरक्षण मंत्रालय में सचिव श्री यूपी सिंह ने कहा कि सम्मेलन का लक्ष्य सरकार, वैज्ञानिक और शैक्षिक समुदाय सहित विभिन्न प्रतिभागियों के बीच भागीदारी और सहयोग मजबूत करना है ताकि जल प्रबंधन के लिए स्थायी नीतियों को प्रोत्साहित किया जा सके।
केंद्रीय जल आयोग के अध्यक्ष श्री एस मसूद हुसैन ने ‘भारत के जल संसाधन प्रबंधन संबंधी उपायों’ के बारे में जानकारी प्रदर्शित की। बीबीएमबी के अध्यक्ष श्री डीके शर्मा ने भाखड़ा बांध के बारे में आलेख प्रस्तुत किया, जबकि नीदरलैंड के डॉ, कीज बोन्स ने पूर्ण सत्र के दौरान जल संसाधन आयोजना और प्रबंधन के अंतर्राष्ट्रीय अनुभव विषय पर अपना आलेख प्रस्तुत किया।
दो दिन के इस सम्मेलन में भारत और विदेशों के अनेक विशेषज्ञ और प्रतिष्ठित संगठनों के प्रतिनिधि हिस्सा ले रहे हैं। इनमें ऑस्ट्रेलिया, ब्रिटेन, अमेरिका, स्पेन, नीदरलैंड, कोरिया गणराज्य, कनाडा, जर्मनी, श्रीलंका आदि के प्रतिनिधि शामिल हैं।
इस सम्मेलन का ब्यौरा एनएचपी वेबसाइट - http://nhp.mowr.gov.in/Conference/home.aspx. पर उपलब्ध हैं।
सूचना और प्रसारण मंत्रालय
आईएफएफआई 51 ने ‘द फॉरगौटन हीरो’ की विशेष स्क्रीनिंग के साथ नेताजी की 125 वीं जयंती के वर्ष का जश्न शुरू किया
नेताजी सुभाष चंद्र बोस: कुशल निर्देशक श्याम बेनेगल की द फॉरगॉटन हीरो। भारत का 51 वाँ अंतर्राष्ट्रीय फिल्म महोत्सव नेताजी सुभाष चंद्र बोस की राष्ट्रीय और अंतर्राष्ट्रीय स्तर पर मनाई जा रही 125 वीं जयंती वर्ष के समारोहों में विशिष्ट तरीके से शामिल हो रहा है। गोवा में पणजी में फिल्म समारोह स्थल पर आज,  2005 की इस फिल्म को विशेष रूप से दिखाया जा रहा है। राष्ट्रीय स्वतंत्रता संग्राम में नेताजी द्वारा दिखाई गई वीरता और दृढ़ता का बेनेगल ने जो दिलचस्प वर्णन किया है उसे देखकर महोत्सव में शामिल प्रतिनिधियों को राहत और प्रेरणा मिलेगी। भारत के दहला देने वाले स्वतंत्रता सेनानी, जिन्होंने कहा था "तुम मुझे खून दो, मैं तुम्हें आजादी दूंगा", काम को अंजाम देने वाले शख्स थे। ब्रिटिश शासन के खिलाफ लड़ाई में, उन्होंने देश के युवाओं को एकजुट होने और स्वतंत्रता के लिए लड़ने का आह्वान किया। 220 मिनट की उनके जीवन पर आधारित इस ऐतिहासिक युद्ध फिल्म में 1941-1943 के नाजी जर्मनी, 1943-1945 के दौरान जापान के कब्जे वाले एशिया में नेताजी का जीवन, और आज़ाद हिंद फौज के गठन के लिए हुई घटनाओं को दर्शाया गया है। इसमें फ्लैशबैक अनुक्रम में उनके जीवन की कहानी भी शामिल है।
आईएफएफआई में ‘द फॉरगॉटन हीरो’ का प्रदर्शन की स्क्रीनिंग एक बेहद उचित क्षण में हो रहा है, जिस दिन भारत सरकार ने नेताजी की 125 वीं जयंती वर्ष के समारोहों का जश्न शुरू किया है। नेताजी की अदम्य भावना और राष्ट्र के प्रति निस्वार्थ सेवा को सम्मानित करने और उन्हें याद करने के लिए, सरकार ने हर साल 23 जनवरी को नेताजी का जन्मदिन "पराक्रम दिवस" के रूप में मनाने का निर्णय लिया है। पराक्रम दिवस का उत्सव हमारे नागरिकों, विशेष रूप से युवाओं को प्रतिकूल परिस्थति में दृढ़ता के साथ, और उनमें देशभक्ति के उत्साह की भावना का संचार कर, उसी तरह कार्य करने के लिए प्रेरित करेगा, जैसा कि नेताजी ने किया था।
विशेष स्क्रीनिंग के बारे में, महोत्सव के निर्देशक चैतन्य प्रसाद कहते हैं: "नेताजी सबसे प्रिय राष्ट्रीय नायकों में से एक हैं और भारत के स्वतंत्रता संग्राम के अत्यन्त उत्कृष्ट प्रतिरूप हैं। ‘द फॉरगॉटन हीरो’ का प्रदर्शन नेताजी सुभाष चंद्र बोस के अदम्य व्यक्तित्व को सम्मान देने और देश के लिए उनकी निस्वार्थ सेवा को याद करने के लिए किया गया है। महान स्वतंत्रता सेनानी की 125 वीं जयंती पर, हम नेताजी के देश के लिए अद्वितीय योगदान को याद करते हैं।”
नेताजी सुभाष चंद्र बोस: नेताजी का किरदार निभाने वाले अभिनेता और निर्देशक सचिन खेडेकर मुख्य भूमिका में हैं। इस फिल्म को वर्ष 2005 के लिए राष्ट्रीय एकता पर सर्वश्रेष्ठ फीचर फिल्म के लिए राष्ट्रीय फिल्म पुरस्कार मिल चुका है।
नेताजी की विरासत अमर है और आज भी लाखों लोगों को प्रेरित करती है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 8.60 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
8,60,46,365
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 8.60 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
राष्ट्रपति सचिवालय
राष्ट्रपति ने श्री आर. वेंकटरमन की जयंती पर उन्हें पुष्पांजलि अर्पित की
राष्ट्रपति श्री राम नाथ कोविंद ने पूर्व राष्ट्रपति श्री आर. वेंकटरमन की जयंती पर उन्हें राष्ट्रपति भवन में आज  पुष्पांजलि अर्पित की। राष्ट्रपति और राष्ट्रपति भवन के अधिकारियों ने श्री आर. वेंकटरमन के चित्र पर पुष्पांजलि अर्पित की।
संचार एवं सूचना प्रौद्योगिकी मंत्रालय
इंडिया पोस्ट और कनाडा पोस्ट के बीच अंतर्राष्ट्रीय ट्रैक्ड पैकेट सेवा
ई-कॉमर्स निर्यात को सुविधाजनक बनाने के लिए भारत और कनाडा के बीच इंटरनेशनल ट्रैक्ड पैकेट सर्विस  शुरू की जा रही है। इसके लिए इंडिया पोस्ट ने हाल ही में कनाडा पोस्ट के साथ एक समझौता किया है। 28 जून 2023 के राजपत्र में डाक विभाग की अधिसूचना के अनुसार, यह सेवा 01 जुलाई 2023 से लागू होगी।
आईटीपीएस उत्पादों के वितरण और डिलिवरी के लिए लाई गई एक प्रतिस्पर्धी सेवा है। इसे स्थानीय डाकघरों के माध्यम से एमएसएमई और छोटे व्यवसाय उद्यमों को अपने उत्पादों को विदेशों में निर्यात करने के लिए प्रोत्साहित करने के लिए डिज़ाइन किया गया है। इंडिया पोस्ट पहले से ही 38 भागीदार देशों को यह सेवा प्रदान करता है, कनाडा 39वां देश है। इंडिया पोस्ट ने 01 जून 2023 से ब्रिटेन, फ्रांस, यूएई, मिस्र और ओमान सहित 22 देशों के साथ एक समझौते पर हस्ताक्षर किए हैं। इनके साथ ही इसमें भाग लेने वाले देशों की संख्या 16 से बढ़कर 38 हो गई है। उन देशों का विवरण जहां डिलीवरी लागत के साथ आईटीपीएस सेवाएं उपलब्ध हैं https://www.indiapost.gov.in/MBE/Pages/Content/International-Tracked-Packet-.aspx लिंक के माध्यम से देखा जा सकता है.
अंतर्राष्ट्रीय ईएमएस  और अन्य बाजार उत्पादों की तुलना में आईटीपीएस की कीमतें कम हैं। पहले 50 ग्राम के लिए डाक शुल्क 400 रुपये और प्रत्येक अतिरिक्त 50 ग्राम के लिए 35 रुपये होगा। यह निर्यातकों को 2 किलोग्राम तक किफायती शिपिंग समाधान के साथ-साथ अनुबंधित ग्राहकों को पिक-अप और वॉल्यूम-आधारित छूट प्रदान करेगा।
प्रधानमंत्री कार्यालय
प्रधानमंत्री ने हरियाणा के स्थापना दिवस पर बधाई दी
(प्रधानमंत्री श्री नरेन्द्र मोदी ने आज हरियाणा के लोगों को राज्य स्थापना दिवस के अवसर पर शुभकामनाएं दी।
हरियाणा का गठन 1 नवंबर 1966 को हुआ था।
प्रधानमंत्री ने हरियाणा का वर्णन वीर, कुशल,युवा तथा प्राचीन और आधुनिक संस्कृतियों के मेल के रूप में किया। उन्होंने राज्य की प्रगति पथ पर आगे बढ़ने और राष्ट्र के कल्याण में योगदान देने की कामना की।
नीति आयोग
नीति आयोग, शासी परिषद की 8वीं बैठक का आयोजन करेगा
शासी परिषद की बैठक का विषय है 'विकसित भारत @ 2047: टीम इंडिया की भूमिका'
नीति आयोग 27 मई, 2023 को नई दिल्ली के प्रगति मैदान के नए सम्मेलन केंद्र में 'विकसित भारत @ 2047: टीम इंडिया की भूमिका' विषय पर अपनी शासी परिषद की 8वीं बैठक का आयोजन करेगा।
दिन भर चलने वाली इस बैठक के दौरान आठ प्रमुख विषयों पर चर्चा की जाएगी, जिनमें  विकसित भारत@2047,  सूक्ष्म, लघु और मध्यम उद्यम  पर विशेष ध्यान,  बुनियादी ढांचा और निवेश,  अनुपालन को कम करना,  महिला सशक्तिकरण,  स्वास्थ्य और पोषण,  कौशल विकास और  क्षेत्र के विकास और सामाजिक बुनियादी ढांचे के लिए गति शक्ति शामिल हैं।
इस बैठक में सभी राज्यों और केंद्र शासित प्रदेशों के मुख्यमंत्रियों/राज्यपाल/उपराज्यपालों, पदेन सदस्यों के रूप में केंद्रीय मंत्री और नीति आयोग के उपाध्यक्ष और अन्य सदस्य शामिल होंगे। नीति आयोग के अध्यक्ष के रूप में प्रधानमंत्री बैठक की अध्यक्षता करेंगे।
शासी परिषद की 8वीं बैठक की तैयारी के रूप में, दूसरा मुख्य सचिव सम्मेलन जनवरी 2023 में आयोजित किया गया था, जहां इन विषयों पर व्यापक चर्चा की गई थी। व्यापक जमीनी स्तर के दृष्टिकोण हासिल करने के लिए सम्मेलन से पहले विषय विशेषज्ञों, शिक्षाविदों और चिकित्सकों के साथ व्यापक हितधारक परामर्श और विचार-मंथन सत्र आयोजित किए गए थे। मुख्य सचिवों के दूसरे सम्मेलन में प्रधानमंत्री श्री नरेन्द्र मोदी ने भाग लिया। इस सम्मेलन में भारत सरकार के चुनिंदा सचिवों और सभी राज्यों/केंद्र शासित प्रदेशों के मुख्य सचिवों ने भाग लिया था, जिसमें उन्होंने विषयगत सर्वोत्तम प्रथाओं और नीतिगत अंतर्दृष्टि को साझा करके सक्रिय रूप से भाग लिया।
भारत दुनिया की पांचवीं सबसे बड़ी अर्थव्यवस्था और सबसे अधिक आबादी वाले देश के रूप में अपने आर्थिक विकास के पथ पर अग्रसर है जहां यह अगले 25 वर्षों में त्वरित विकास का लक्ष्य प्राप्त कर सकता है। इस संदर्भ में, शासी परिषद की 8वीं बैठक 2047 तक विकसित भारत के लिए एक रूपरेखा तैयार करने का अवसर प्रदान करती है जिसमें केंद्र और राज्य टीम इंडिया के रूप में मिलकर काम कर सकते हैं। यह अंतर्राष्ट्रीय संदर्भ में एक महत्वपूर्ण भूमिका निभाएगा क्योंकि भारत के सामाजिक आर्थिक विकास और परिवर्तन का दुनिया भर में सकारात्मक और गुणात्मक प्रभाव हो सकता है।
शासी परिषद की 8वीं बैठक भी भारत की जी-20 अध्यक्षता की पृष्ठभूमि में आयोजित की जा रही है। भारत का जी-20 आदर्श वाक्य 'एक पृथ्वी, एक परिवार, एक भविष्य' अपने सभ्यतागत मूल्यों और हमारे ग्रह के भविष्य को बनाने में प्रत्येक देश की भूमिका के बारे में अपनी परिकल्पना के बारे में जानकारी देता है। उभरती हुई दुनिया को भारत की मूल्य-आधारित नेतृत्व प्रदान करने की क्षमता और बड़े पैमाने पर विकास प्रदान करने की क्षमता पर बहुत आशाएं हैं। इस विशिष्ट विकास का लक्ष्य प्राप्त करने में केंद्र और राज्यों ने महत्वपूर्ण भूमिका निभाई है।
भारत का विकास राज्यों के विकास के साथ घनिष्ठ रूप से जुड़ा हुआ है। इसी बारे में प्रधानमंत्री श्री नरेन्द्र मोदी ने अपने 76वें स्वतंत्रता दिवस संबोधन में कहा था, 'जब हमारे राज्य बढ़ते हैं, भारत बढ़ता है'। यह अगली तिमाही सदी के लिए भारत की समावेशी और टिकाऊ दृष्टिकोण की मार्गदर्शक भावना होगी। इस दृष्टिकोण को प्राप्त करने के लिए, शासी परिषद की 8वीं बैठक केंद्र-राज्य सहयोग को मजबूत करने और विकसित भारत @ 2047 के लक्ष्य को प्राप्त करने के लिए साझेदारी बनाने के लिए एक मंच प्रदान करेगी।
सामाजिक न्याय एवं अधिकारिता मंत्रालय
ठाणे के बधिर दिव्यांगजन ने गेहूं की सुनहरी घास से कलाकृति बनाकर मिसाल कायम की
महाराष्ट्र में रहने वाले श्री राजन गावड़े  राजन प्रोजेक्ट आर्टिस्ट के मालिक हैं और गेहूं की सुनहरी घास से कलाकृतियां बनाने में माहिर कलाकार हैं
श्री राजन इस क्षेत्र में 30 वर्षों से अधिक समय से कार्यरत हैं। वह थर्मोकोल का उपयोग करके ड्राफ्ट और सजावटी वस्तुएं बनाने के कार्य करने में निपुण हैं। उन्हें मॉडल आर्टिस्ट कार्य में विशिष्टता प्राप्त हैं और साइन बोर्ड पेंटिंग करने का भी अनुभव है। वह इंटीरियर डिजाइनिंग के लिए काफी प्रगतिशील हैं और लोगों को इस बारे में परामर्श भी देते हैं।
श्री राजन ने इस क्षेत्र में कार्य करते हुए अनेक बधिर व्यक्तियों का मार्गदर्शन किया है और अपने संगठन में मार्गदर्शन देकर उन्हें रोजगार के अवसर भी प्रदान किए हैं।
राजन अपनी मां के साथ रहते हैं और अपनी कला से होने वाली कमाई से वह अपनी जीविकोपार्जन करते हैं। वह अपने काम से काफी खुश और संतुष्ट है। राजन विवाह, गणेशोत्सव, दुर्गा पूजा आदि कार्यक्रमों की डिजाइनिंग का काम करते हैं।
वे गोल्डन ग्रास ऑफ व्हीट से कला कृति बनाने में विशेषज्ञता रखते हैं। उन्होंने अपनी कला के द्वारा बनाये गए कई फ्रेम बेचने के लिए तैयार किए हैं।
एमजी/एएम/एनके
(Visitor Counter : 246
शिक्षा मंत्रालय
केन्द्रीय मानव संसाधन विकास मंत्री ने आईसीएचआर, आईसीएसएसआरऔर यूजीसी कार्यालयों का औचक निरीक्षण किया
केन्द्रीय मानव संसाधन विकास मंत्री श्री रमेश पोखरियाल ‘निशंक’ ने आज 35 फिरोजशाह रोड़, नई दिल्ली स्थित भारतीय इतिहास अनुसंधान परिषद , भारतीय सामाजिक विज्ञान अनुसंधान परिषद और यूजीसी के दूरस्थ शिक्षा प्रभाग के कार्यालयों का औचक निरीक्षण किया। श्री पोखरियाल ने इन संगठनों के अधिकारियों व कर्मचारियों से मुलाकात की।
श्री पोखरियाल ने ऐतिहासिक महत्व के सभी दस्तावेजों तथा फाइलों के डिजिटलीकरण की जरूरत पर बल दिया। उन्होंने कहा कि ये सभी दस्तावेज देश की विरासत है। उन्होंने पुस्तकालय की पुनर्संरचना तथा सभी पुस्तकों को पेशेवर तरीके से संग्रह करने का निर्देश दिया। उन्होंने इस बात की सराहना की कि आईसीएचआर ने 2800 अनुसंधान कार्य पूरे कर लिये है। उन्होंने अधिकारियों से इन अनुसंधान कार्यों को समाज तक पहुंचाने का आग्रह किया, ताकि लोग इसका लाभ उठा सकें। श्री पोखरियाल ने बरामदे में रखी फाइलों पर कहा कि हमें स्वच्छता के प्रति सजग रहना चाहिए और पर्यावरण अनुकूल गतिविधियों को प्रोत्साहित करना चाहिए।
श्री पोखरियाल नेसंस्थानों की वर्तमान अवसंरचना, रखरखाव और मानव संसाधन संबंधित विषयों की समीक्षा की। उन्होंने वरिष्ठ अधिकारियों को संस्थानों केविकास के लिए हरसंभव सहायता देने का आग्रह किया।